**Septimus** var en norsk musikkgruppe fra Oslo som sprang ut av Rune Alstedts Orkester, som hadde startet opp på slutten av 1960-tallet.

Historien
---------

### Begynnelsen

En tid etter at Rune Alstedt hadde etablert bandet Rune Alstedts Orkester, ble viseduoen Dobbelt Opp, som bestod av Birger Dahlman og Steinar Fjeld, med i bandet. Fjeld hadde også hatt en viss suksess på egen hånd, og det ble bestemt at bandet skulle satse mer profesjonelt. Rune Alstedt trakk seg da ut, og Fjeld fant på navnet Septimus. For sikkerhets skyld ble bandet den første tida booket som «Septimus med Dobbelt Opp og Steinar Fjeld», men Dobbelt Opp-navnet forsvant ganske fort.

### Utskiftninger og debutalbum

Septimus hadde mange utskiftninger opp gjennom årene, og kun to musikere var med hele tida; trommeslageren Kai Knutsen og Steinar Fjeld. Bandet hadde blåserrekke de første årene, Tor Egil (KID) Jensen, Øyvind Hartmann og Dag Eriksen, og spilte musikk som var sterkt inspirert av det amerikanske bandet Blood, Sweat & Tears. Blant Septimus' medlemmer i årenes løp var Finn John Andresen, Trond Graff og Trond Eliassen.[] På en turné tidlig på 1970-tallet medvirket Benny Borg.[] I 1971 var bandet på turné i [[USA|USA[]]], og ga ut noen singler både på RCA og EMI før de fikk kontrakt med plateselskapet Talent i 1973. Deres første LP *I lag med Septimus* ble innspilt live i studio. Ingen av de første albumene solgte godt nok til at de fikk noen plassering på VG-lista.

### Oppløsning og ny start

På midten av 1970-tallet fikk bandet suksess i Thailand, med låter som «Sha-la-la», «Telstar», «Thailand Girl» og «When You Walk In the Room».[] De var umåtelig populære på scenen der en periode[], da de opptrådte med rock'n'roll-show med 1950-tallsmusikk. Septimus hadde svært mange opptredener på 1970-tallet; i 1975 hadde bandet 241 jobber, og året etter stod de på scenen 211 ganger. I 1980 fikk bandet tilbud om å flytte til Thailand for å satse for fullt på det asiatiske markedet. Dette var ikke alle medlemmene villige til, og bandet forble i Norge. Bandet skiftet plateselskap i 1983, og like etter spilte de sammen for siste gang.

Medlemmer frem til 1983‚
------------------------

* Steinar Fjeld – vokal, gitar, fløyte (1969–1983)
* Kai Knutsen – trommer (1969–1983)
* Freddy Dahl – gitar, vokal (1978–1983)
* Henryk Lysiak – keyboard (1978–1983)
* Ståle Rasmussen – gitar (1983)
* Rolf Guttormsen - bass, vokal (1972-1983)

Tidligere medlemmer (det opprinnelige Septimus)
-----------------------------------------------

* Birger Dahlman – gitar (1969–1971)
* Frode Gløersen – orgel (1969–1971)
* Dag Eriksen – trombone (1969–1972)
* Øyvind Hartman – trompet, gitar, vokal (1969–1972)
* Svein Johnsen – bass (1969–1972)
* Trond Eliassen – saksofon (1972–1973)
* Øyvind Myhre – orgel, vokal (1972–1974)
* Terje Jacobsen – saksofon, vokal (1973–1976)
* Tor Egil Jensen – trompet (1969–1978)
* Kalle Grelland – saksofon (1976–1977)
* Allan Myrvold – saksofon (1977–1978)
* Trond Graff – orgel (1975–1983)
* Jan Halvorsen – gitar (1977–1983)

Diskografi
----------

* 1973: *I lag med Septimus*
* 1974: *Jolly Bob fra Aberdeen*
* 1975: *Septimusikk*
* 1977: *Septimusikk 2*
* 1979: *Soft Drinks and Hard Fights*
* 1980: *Nye fristelser*
* 1981: *Lev mens du er ung*
* 1982: *Rusken album*
* 1983: *Septimusikk 3*
* 2002: *Sha la la la la* (samlealbum)
* 2003: *Alt for deg* (samlealbum)
* 2009: *C'est la vie – 15 store* (samlealbum)
* 2011: *Det beste av det meste – Septimus 40 år*

Det nye «Septimus»
------------------

Navnet «Septimus» ble senere overtatt og brukt av et annet norsk band, som etter hvert fikk Jenny Jenssen som vokalist. En periode var Birger Dahlman fra det opprinnelige Septimus med i det nye bandet; for øvrig dreier det seg om to forskjellige musikkgrupper med forskjellig repertoar.[]

### Diskografi – det nye Septimus

* 1991: *Septimusikk 4*
* 1993: *Septimusikk 5*
* 1996: *Min sang*
* 1997: *Fri*
* 1999: *Våre aller, aller bæste*
* 2001: *12 rette*
* 2011: *Det beste av det meste – Septimus 40 år*

Eksterne lenker
---------------

* (en) Septimus på Discogs Rediger på Wikidata

* (en) Septimus på Discogs Rediger på Wikidata

* (en) Septimus på MusicBrainz Rediger på Wikidata

* (en) Septimus på Spotify Rediger på Wikidata

* (no) Septimus på Rockipedia Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Rockipedia **·** BIBSYS **·** VIAF **·** MusicBrainz **·** Discogs **·** Discogs
 |